als_Latn dik_Latn sag_Latn
Njëri njihet si moderatori më i mirë në Kosovë, e tjetri në Shqipëri. Kësaj radhe janë bërë bashkë. Emisioni OXYGEN i sjellë në një bisedë interaktive Besim Dinën dhe Adi Krastën.
Pas shumë vitesh, ky i fundit pranon të jetë në një intervistë të gjatë, e madje e thotë se në Kosovë është e vetmja për të.
Të shtunën me fillim në orën 20:15, Krasta jep mendimin e tij për shumë çështje. Flasin për bashkim kombëtar dhe për ndeshjen Serbi-Shqipëri. Normalisht, ka tema që Krasta nuk pranon t’i diskutojë.
Në këtë emision, edhe Presidentja e Kosovës, Atifete Jahjaga, mund të merr shkas për një vendim. Krasta flet për dëshirat e tij aty. Madje flitet edhe për diçka, që siç duket, Shpend Ahmetit nuk i është kujtuar deri tani. E këngëtarët mund ta kuptojnë se kush për Krastën është zëri më i mirë shqiptar. Flet për një këngëtare nga Kosova, raporton Koha.net.
Adi Krasta tregon edhe pse nervozohet nga Berat Buzhala.
“Kur jam vetëm, kam lumturinë e madhe të mendoj, e kur jam me njerëz, kam lumturinë e madhe t’i dua”, thotë Krasta.
Tutje Krasta publikisht e pranon se ka tremë kur del para publikut. Shumë tema i diskutojnë së bashku, saqë Krasta tregon se kë do e fuste në burg në Kosovë sikur të pyetej ai.
“Qeveria në Shqipëri ha shumë, edhe kjo në Kosovë, por ajo e Shqipërisë ha me lugë të madhe”, thotë ai.
Spiunimi, përgjimet e telefonave, shantazhi, e të tjera, janë temat e kësaj jave në OXYGEN.
Por, a ka do të hyjë në politikë Adi Krasta në të ardhmen?
Mistreci dhe i mençuri, qysh Krasta e quan Dinën, dhe, më markanti i skenës shqiptare siç Dina e quan Krastën, të dy bashkë, në një emision të shtunën më 8 nëntor vetëm në Kohavision. /Telegrafi/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn